آمریکانین ان گوجلو قادینی مری بارا اولدو.
نیویورک مرکزلی فرچون ژورنا‌لی، 2016ین ان گوجلو قادین‌لاری لیسته‌سی‌نین آمریکا وئرسیونونو نشر ائتدی.
لیسته‌نین ایلک اثناسیندا کئچن ایل اولدوغو کیمی آمریکانین ان بؤیوک ماشین اوره‌‌تیمچی‌سی جنرال موتورس-ون (GM) اوست ایدارچی‌سی (CEO) و ایداره هیاتی باشقانی مری بارا ایشتیراک ائتدی. بارا-نین دونیانین ان گوجلو ایش قادینی سئچیلمه‌سینده، جنرال موتور-ون 2015 ساتیش‌لارینی 156 میلیاردا چیخارماسی اهمیت‌لی رول اوینادی.
ژورنالین آمریکانین ان گوجلو قادین‌لاری لیسته‌سینده ایکینجی آد دا دییشمه‌دی. کئچن ایل ایکینجی اولان پپسیکونون سیوسو ایندرا نوویی، شیرکتین بازار دگرینی بین الخالق ساتیش‌لارداکی ائنیشه باخمایا‌راق یوزده 18 آرتیرماغی باجارا‌راق لیسته‌دکی یئرینی قورودو.
لیسته‌ده اوچونجو سیرادا کئچن ایلین دؤردونجوسو مریلین هوسون  یئر آلیر. آمریکا ساوونما صنایعنین مشهور فیرمالاریندان‌ لوکید مارتین‌ین مودیری اولان هوسون یوکسلیشینده سیکورسکیین نوامبر 2015-جی ایلده ساتین آلینا‌راق شیرکت ترکیبینه قاتیلماسی تأثیرلی اولدو.
فرچون، 2016ین ان گوجلو قادین‌لاری لیسته‌سی‌نین اوروپا، اورتا شرق و آفریقا ایله آسیا-ساکیت اوقیانوس بؤلگه‌لرینه یؤنلیک دیگر وئرسیون‌لارینی، ایره‌لیله‌ین گون‌لرده آچیقلایا‌جاق. سابانجی هولدینق ایداره هیاتی باشقانی گولر ​​سابانجی و وودافون-نون آفریقا، اورتا شرق، آسیا و ساکیت اوقیانوس بؤلگه‌لرین‌دن مسئول مودورو سرپیل تیمورای، فرچون-نون کئچن ایلکی لیسته‌سیندا سیراسییلا 4. و 15. اولموشدو.
